**PRODUŽENI BORAVAK ZA ŠKOLSKU 2021./2022. GODINU**

Dragi roditelji,

Ovim putem Vas obavještavamo kako će sukladno *Zaključku o provođenju Programa produženog boravka i cjelodnevnog odgojno-obrazovnog rada od 1. do 4. razreda u školskoj godini 2021./2022. u osnovnim školama u gradu Rijeci,* KLASA: 023-01/21-04/86-80 URBROJ: 2170/01-15-00-21-4 mjesečna cijena za roditelje za plaću učitelja za školsku 2021./2022. godinu iznositi:

* **100,00 kn, 180,00 kn ili 320,00 kn ovisno o dohotku po članu kućanstva** – roditelj učenika od prvog do trećeg razreda koji ima prebivalište na području Grada Rijeke (tablica u prilogu)
* **450,00 kn** – roditelj za učenika koji nema prebivalište na području Grada Rijeke sudjeluje u cijeni Programa za dio troškova rada učitelja
* **Besplatno** – roditelj učenika polaznika PB koji koristi prava iz socijalne skrbi Grada Rijeke sukladno Odluci o socijalnoj skrbi

Roditelji zainteresirani za Produženi boravak trebaju u razdoblju **od 23. do 27. kolovoza 2021. godine** donijeti u OŠ Turnić sljedeću dokumentaciju:

* Uvjerenje o prebivalištu za učenika i roditelja (ili preslika važećih osobnih iskaznica)
* Prosjek plaća za **svibanj, lipanj i srpanj** (dohodak od nesamostalnog rada) ili godišnju poreznu prijavu; odrezak od mirovine
* Dokaz o statusu nezaposlenog roditelja (presliku radne knjižice ili potvrdu Zavoda za zapošljavanje)
* Popunjena i potpisana izjava o članovima zajedničkog kućanstva

Također, ako roditelj ima više djece koja koriste usluge Produženog boravka, cijena se smanjuje: za drugo dijete za 30%, za treće dijete 60%, za četvrto i svako sljedeće dijete za 100%.

Podaci o načinu i postupku ostvarivanja prava iz sustava socijalne skrbi Grada Rijeke mogu se pronaći i na ulaznim vratima škole.

Nakon dostavljenih dokumenata Škola će s roditeljem, u rujnu, potpisati Ugovor o sufinanciranju Programa u školskoj 2021./2022. godini, kojim se reguliraju prava i obveze Škole i roditelja.